Diari Oficial de la Generalitat Valenciana


Sumari del DOGV 4253, del 21-05-2002 (2002/5025)

Notificació a Promociones Inmobiliarias Ambrosio Soria, SA. Expedient número VIVI/040501/192.
---------------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5025


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Inmobiliarias Ambrosio Soria, SA. Expedient número VIVI/040501/192. [2002/A5025]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de proposta de resolució a Promociones Inmobiliarias Ambrosio Soria, SA, amb referència VIVI/040501/192.
  
Per ordre de l'instructor del procediment sancionador referenciat, als efectes que estableix el Reglament d'Habitatges de Protecció Oficial, de 24 de juliol de 1968, se li dóna trasllat de la proposta de resolució d'aquest, que es notifica a vosté perquè en prenga coneixement, sota l'advertiment que en el termini de 15 dies, comptadors des del següent al de la recepció, podrà al·legar tot el que considere oportú en la seua defensa, d'acord amb el que estableix l'article19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que hi ha en el procediment són:
  
1. Denúncia
  
2. Informe tècnic
  
3. Ordre d'obres
  
4. Plec de càrrecs
  
València, 11 de març de 2002.- La secretària d'Actuacions: Mª Luisa Martí Llabata.
  
Proposta de resolució
  
Vist el procediment sancionador VIVI/040501/192, seguit contra Promociones Inmobiliarias Ambrosio Soria i Construcciones Saso, SL, per infracció del règim legal que regula els habitatges de protecció oficial, iniciat per ordre del cap del Servei Territorial d'Arquitectura i Habitatge.
  
Resultant que són fets provats, i així es declara, que l'habitatge situat a Albal, carrer Bonavista 35 presentava les deficiències assenyalades en el plec de càrrecs.
  
Resultant que la denúncia que va donar origen a aquest procediment, la formula, en 9 de març de 2001, el senyor José Antonio Barreda Perea.
  
Resultant que l'instructor no considera procedent la pràctica de prova, a més de la ja realitzada, i que consta en l'informe tècnic.
  
Resultant que, amb data 26 de novembre de 2001, es formula a l'expedientat l'oportú plec de càrrecs.
  
Resultant que al plec de càrrecs formulen al·legacions els representants de PI Ambrosio Soria i de Construcciones Saso, SL.
  
Considerant que aquestes no poden estimar-se en la seua totalitat, ja que consta informe tècnic en el qual es manifesta la persistència de determinades deficiències, la reparació de les quals es detalla en la part dispositiva de la proposta de resolució.
  
Considerant que els fets continguts en el primer resultant constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Considerant que els expedientats són responsables davant de l'administració dels fets continguts en el primer resultant.
  
Considerant que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Considerant que és competent per a resoldre aquest procediment el cap del Servei Territorial d'Arquitectura i Habitatge, d'acord amb les facultats que a l'efecte li confereix el Decret del Govern Valencià 110/2000, de 18 de juliol.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva la següent
  
Proposta de resolució
  
Primer
  
Imposar a cadascun dels expedientats, com a autors d'una falta molt greu, prevista i sancionada com a tal en l'article 6.10 de la Llei 1/1997, una sanció de quatre mil dos-cents deu euros (4.210 EUR).
  
Segon
  
Obligar els expedientats que, per si o a càrrec seu, realitzen en el termini màxim de 15 dies, les següents obres:
  
Procedir a la reparació de fissures obertes en els punts d'unió dels forjats amb els tancaments, mitjançant picat d'esquerdejats, instal·lació de malla de fibra de vidre, nou esquerdejat i repàs de pintura de les zones reparades.